OSNUTEK

Na podlagi Zakona o lokalni samoupravi - ZLS (Ur. list RS, št. 94/07- UPB2, 76/08, 79/09, 51/10, 40/12-ZUJF in 14/15 – ZUUJFO, [11/18](http://www.uradni-list.si/1/objava.jsp?sop=2018-01-0457) – ZSPDSLS-1 in [30/18](http://www.uradni-list.si/1/objava.jsp?sop=2018-01-1356)), Zakona o zavodih – ZZ (Ur. list RS, št. 12/91, 45/94, Odl. US: U-I-104/92, 8/96, 36/00, 127/06-ZJZP), Zakona o uresničevanju javnega interesa za kulturo – ZUJIK (Ur. list RS, št. 77/07 – UPB, 56/08, 4/10, 20/11, 111/13, 68/16 in 61/17, [21/18](http://www.uradni-list.si/1/objava.jsp?sop=2018-01-0887) – ZNOrg), Zakona o varstvu kulturne dediščine - ZVKD-1 (Ur. list RS, št. 16/08, 123/08, 8/11-ORZVKD39, 90/12 in 111/13, [32/16](http://www.uradni-list.si/1/objava.jsp?sop=2016-01-1367) in [21/18](http://www.uradni-list.si/1/objava.jsp?sop=2018-01-0887) – ZNOrg) so občine ustanoviteljice na sejah občinskih svetov: Občina Črna na Koroškem, na podlagi 16. člena Statuta Občine Črna na Koroškem (Uradni list RS, št. 10/06, 101/07 in 79/2012), dne \_\_\_\_\_\_; Občina Dravograd, na podlagi 16. člena Statuta Občine Dravograd (Uradni list RS, št. 101/13, UPB – 3 in 2/16), dne \_\_\_\_\_\_; Občina Mežica, na podlagi 15. člena Statuta Občine Mežica (Uradni list RS, št. 33/07), dne \_\_\_\_\_\_; Občina Mislinja, na podlagi 17. člena Statuta Občine Mislinja (Uradni list št. 63/2010 in Uradno glasilo slovenskih občin, št. 5/2012, 27/2016 in 61/2016), dne \_\_\_\_\_\_; Občina Muta, na podlagi 15. člena Statuta Občine Muta (MUV, št. 15/12 - UPB, 24/13), dne \_\_\_\_\_\_; Občina Prevalje, na podlagi 17. člena Statuta Občine Prevalje (Uradno glasilo slovenskih občin, št. 70/2015), dne \_\_\_\_\_; Občina Radlje ob Dravi, na podlagi 16. člena Statuta Občine Radlje ob Dravi (MUV, št. 25/2006, 20/2015), dne \_\_\_\_\_\_; Občina Ravne na Koroškem, na podlagi 20. člena Statuta Občine Ravne na Koroškem (Uradno glasilo slovenskih občin št. 20/13), dne \_\_\_\_\_\_; in Mestna občina Slovenj Gradec, na podlagi 16. člena Statuta Mestne občine Slovenj Gradec (Uradni list RS, št. 87/2015 – UPB2), dne \_\_\_\_\_\_, sprejele naslednji

**ODLOK**

**o spremembah in dopolnitvah Odloka o ustanovitvi javnega zavoda**

**Koroški pokrajinski muzej**

1. **člen**

S tem odlokom se spreminja Odlok o ustanovitvi javnega zavoda Koroški pokrajinski muzej (Uradni list RS, št. 62/2012 in 61/2016), zaradi ponovnega prevzema soustanoviteljskih pravic in obveznosti v zvezi z delovanjem javnega zavoda Koroški pokrajinski muzej Občine Mislinja.

1. **člen**
2. člen odloka se dopolni tako, da se po spremembi glasi:

»(1) S tem odlokom ustanavljajo Občina Črna na Koroškem, Občina Dravograd, Občina Mežica, Občina Mislinja, Občina Muta, Občina Prevalje, Občina Radlje ob Dravi, Občina Ravne na Koroškem in Mestna občina Slovenj Gradec (v nadaljevanju: ustanoviteljice) javni zavod »Koroški pokrajinski muzej« za opravljanje muzejske dejavnosti (v nadaljevanju: muzej).«

1. **člen**

2. člen odloka se spremeni tako, da se v 3. odstavku brišeta besedi »Občina Mislinja« in prva alinea, v 4. odstavku pa se briše besedilo»za Občino Mislinja, na podlagi sklepa Občinskega sveta Mestne občine Slovenj Gradec št. 032-31/2011 z dne 24. 5. 2011 ter«, tako da se po spremembi 3. in 4. odst. 2. člena odloka glasita:

»(3) Občina Podvelka, Občina Ribnica na Pohorju in Občina Vuzenica, soustanoviteljice Koroškega pokrajinskega muzeja na podlagi Odloka o ustanovitvi javnega zavoda Koroški pokrajinski muzej (Uradni list RS, št. 56/02), so svoje ustanoviteljske pravice in obveznosti v zvezi z delovanjem javnega zavoda Koroški pokrajinski muzej prenesle na sedežno občino, Mestno občino Slovenj Gradec, na podlagi odločitev občinskih svetov, kot sledi:

– Občina Podvelka na podlagi sklepa občinskega sveta, št. 032-0005/2011, z dne 10. 10. 2011,

– Občina Ribnica na Pohorju na podlagi sklepa občinskega sveta, št. 032-2/2011, z dne 15. 11. 2011,

– Občina Vuzenica na podlagi sklepa občinskega sveta, št. 032-0012/2011, z dne 7. 10. 2011.

(4) Mestna občina Slovenj Gradec je prevzela ustanoviteljske pravice in obveznosti v zvezi z delovanjem javnega zavoda Koroški pokrajinski muzej za Občine Podvelka, Vuzenica in Ribnica na Pohorju, na podlagi sklepa št. 032-60/2011 z dne 6. 12. 2011.«

1. **člen**
2. odst. 17. člena odloka se spremeni tako, da se po spremembi glasi:

» (1) Muzej upravlja svet muzeja, ki šteje petnajst članov, in sicer:

– dvanajst članov predstavnikov občin ustanoviteljic, od tega trije predstavniki Mestne občine Slovenj Gradec, dva predstavnika Občine Ravne na Koroškem ter po en predstavnik Občine Dravograd, Občine Prevalje, Občine Radlje ob Dravi, Občine Črna na Koroškem, Občine Mežica, Občine Mislinja in Občine Muta,

– dva predstavnika delavcev muzeja in

– en predstavnik uporabnikov oziroma zainteresirane javnosti.«

**PREHODNE DOLOČBE**

1. **člen**

Članom sveta zavoda ustanoviteljice Mestne občine Slovenj Gradec preneha mandat v roku 90 dni po konstitutivni seji novega občinskega sveta. V tem času morata nova občinska sveta ustanoviteljic Mestne občine Slovenj Gradec in Občine Mislinja imenovati svoje predstavnike ustanoviteljic. Do takrat opravlja vse naloge obstoječi svet muzeja.

1. **člen**

Delež financiranja, ki ga je dolžna zagotoviti Občina Mislinja se, od vključno leta 2019 dalje, določi po ključu števila prebivalcev posamezne občine, na podlagi sprejetega letnega finančnega načrta javnega zavoda.

**KONČNA DOLOČBA**

1. **člen**

Ta odlok je sprejet, ko ga v enakem besedilu sprejmejo občinski sveti vseh občin ustanoviteljic. Odlok se objavi v Uradnem listu Republike Slovenije, Uradnem glasilu slovenskih občin ter v Medobčinskem uradnem vestniku. Veljati začne naslednji dan po zadnji objavi v uradnem glasilu posamezne občine.

**ŽUPANJA OBČINE ČRNA NA KOROŠKEM**

**mag. Romana LESJAK**

**Številka: \_\_\_\_\_\_\_\_\_\_\_\_\_\_\_**

**Dne: \_\_\_\_\_\_\_\_\_\_\_\_\_\_\_\_\_\_**

**ŽUPANJA OBČINE DRAVOGRAD**

**Marijana CIGALA**

**Številka: \_\_\_\_\_\_\_\_\_\_\_\_\_\_**

**Dne: \_\_\_\_\_\_\_\_\_\_\_\_\_\_\_\_\_**

**ŽUPAN OBČINE MEŽICA**

**Dušan KREBEL**

**Številka: \_\_\_\_\_\_\_\_\_\_\_\_\_\_\_**

**Dne: \_\_\_\_\_\_\_\_\_\_\_\_\_\_\_\_\_\_**

**ŽUPAN OBČINE MISLINJA**

**Bojan BOROVNIK**

**Številka: \_\_\_\_\_\_\_\_\_\_\_**

**Dne: \_\_\_\_\_\_\_\_\_\_\_\_\_\_**

**ŽUPAN OBČINE MUTA**

**Mirko VOŠNER**

**Številka: \_\_\_\_\_\_\_\_\_\_\_**

**Dne: \_\_\_\_\_\_\_\_\_\_\_\_\_\_**

**ŽUPAN OBČINE PREVALJE**

**dr. Matija TASIČ**

**Številka: \_\_\_\_\_\_\_\_\_\_\_**

**Dne: \_\_\_\_\_\_\_\_\_\_\_\_\_\_**

**ŽUPAN OBČINE RADLJE OB DRAVI**

**mag. Alan BUKOVNIK**

**Številka: \_\_\_\_\_\_\_\_\_\_\_**

**Dne: \_\_\_\_\_\_\_\_\_\_\_\_\_\_**

**ŽUPAN OBČINE RAVNE NA KOROŠKEM**

**dr. Tomaž ROŽEN**

**Številka: \_\_\_\_\_\_\_\_\_\_\_**

**Dne: \_\_\_\_\_\_\_\_\_\_\_\_\_\_**

**ŽUPAN MESTNE OBČINE SLOVENJ GRADEC**

**Andrej ČAS**

**Številka: 014-16/2010**

**Dne: \_\_\_\_\_\_\_\_\_\_\_\_\_\_\_**

**Obrazložitev**

1. **UVODNA OBRAZLOŽITEV**

Občina Mislinja je, na podlagi Sklepa Občinskega sveta Občine Mislinja, št. 014-6/2006, z dne 31. 3. 2011, svoje ustanoviteljske pravice in obveznosti v zvezi z delovanjem in financiranjem Koroškega pokrajinskega muzeja (v nadaljevanju KPM), prenesla na sedežno občino MO Slovenj Gradec.

V letošnjem letu je Občina Mislinja soustanoviteljice KPM obvestila, da želi ponovno prevzeti svoje soustanoviteljske pravice ter obveznosti iz naslova sofinanciranja dejavnosti muzeja. Namero je predhodno obravnaval Svet ustanoviteljev javnega zavoda Koroški pokrajinski muzej, na svoji 4. redni seji, dne 4. 4. 2018 in s predlogom soglašal. V skladu s 5. odst. 2. člena Odloka o ustanovitvi javnega zavoda Koroški pokrajinski muzej so občine ustanoviteljice dolžne omogočiti občinam, ki so prenesle svoje ustanoviteljske pravice in obveznosti na drugo občino, da le-te prevzamejo nazaj, kolikor bi se pri kateri od njih za to pojavila zahteva.

V skladu z zgoraj navedenim je Občinski svet Občine Mislinja, na svoji seji dne 5. 4. 2018, sprejel Sklep, da Občina Mislinja svoje ustanoviteljske pravice in obveznosti prevzame nazaj, s tem pa je potrebno uskladiti tudi ustanovitveni akt KPM.

Gradivo je pri sedežni občini obravnavala oz. pripravila delovna komisija za pripravo osnutkov sprememb, dopolnitev in uradnih prečiščenih besedil odlokov o ustanovitvi javnih zavodov, ustanovljena s strani župana, v katero so imenovani predstavniki javnega zavoda, statutarne komisije in strokovnih služb občinske uprave.

1. **ČLENI, KI SE SPREMINJAJO**

V nadaljevanju so obrazložene spremembe posameznih členov odloka.

**1. in 2. člen odloka:**

V 1. členu se k občinam ustanoviteljicam doda Občina Mislinja, iz 2. člena pa se izmed občin, ki so pravice in obveznosti prenesle na sedežno občino, Občina Mislinja izbriše (3. in 4. odstavek).

**17. člen odloka:**

Število predstavnikov MO Slovenj Gradec se zniža za enega člana (prej štiri, po novem tri), za Občino Mislinja pa se predstavnik doda. Na število članov, ki jih imajo v svetu zavoda ostale občine ustanoviteljice in predstavniki delavcev muzeja, spremembe ne vplivajo, enako ostaja tudi skupno število članov sveta zavoda (15).

**Prehodna določba (5. in 6. člen odloka)**

Ker se spreminja število članov sveta zavoda, ki jih v svet predlagata ustanoviteljici MO Slovenj Gradec in Občina Mislinja, dosedanjim članom ustanoviteljice MO Slovenj Gradec preneha mandat v roku 90 dni po konstitutivni seji novega občinskega sveta. V tem roku morata nova občinska sveta ustanoviteljic Mestne občine Slovenj Gradec in Občine Mislinja v svet zavoda imenovati svoje predstavnike ustanoviteljic. Do takrat opravlja vse naloge obstoječi svet muzeja.

V 6. členu je določeno, da je Občina Mislinja svoj delež financiranja za delovanje KPM dolžna zagotavljati od vključno leta 2019 dalje in da se delež določi po ključu števila prebivalcev posamezne občine, na podlagi sprejetega letnega finančnega načrta javnega zavoda, kot je že zdaj določeno v 24. členu odloka, ki ostaja nespremenjen. Ustrezno s tem se za MO Slovenj Gradec delež financiranja od leta 2019 dalje zmanjšuje.

Predlagane spremembe v besedilu posameznih členov so prikazane spodaj, v poševnem oz. barvnem tisku:

1. člen

1) S tem odlokom ustanavljajo Občina Črna na Koroškem, Občina Dravograd, Občina Mežica, Občina Muta, *Občina Mislinja,* Občina Prevalje, Občina Radlje ob Dravi, Občina Ravne na Koroškem in Mestna občina Slovenj Gradec (v nadaljevanju ustanoviteljice) javni zavod »Koroški pokrajinski muzej« za opravljanje muzejske dejavnosti (v nadaljevanju: muzej).

1. člen

3) *~~Občina Mislinja,~~* Občina Podvelka, Občina Ribnica na Pohorju in Občina Vuzenica, soustanoviteljice Koroškega pokrajinskega muzeja na podlagi Odloka o ustanovitvi  javnega zavoda Koroški pokrajinski muzej (Ur. list RS, št. 56/2002), so svoje ustanoviteljske pravice in obveznosti v zvezi z delovanjem javnega zavoda Koroški pokrajinski muzej prenesle na sedežno občino, Mestno občino Slovenj Gradec, na podlagi odločitev občinskih svetov, kot sledi:

*~~- Občina Mislinja na podlagi sklepa občinskega sveta, št. 014-06/2006, z dne 31. 3. 2011,~~*

- Občina Podvelka na podlagi sklepa občinskega sveta, št. 032-0005/2011, z dne 10. 10. 2011,

- Občina Ribnica na Pohorju na podlagi sklepa občinskega sveta, št. 032-2/2011, z dne 15. 11. 2011,

- Občina Vuzenica na podlagi sklepa občinskega sveta, št. 032-0012/2011, z dne 7. 10. 2011.

4) Mestna občina Slovenj Gradec je prevzela ustanoviteljske pravice in obveznosti v zvezi z delovanjem javnega zavoda Koroški pokrajinski muzej *~~za Občino Mislinja, na podlagi sklepa Občinskega sveta Mestne občine Slovenj Gradec št. 032-31/2011 z dne 24. 5.~~* ~~2011 ter~~ za Občine Podvelka, Vuzenica in Ribnica na Pohorju, na podlagi sklepa št. 032-60/2011 z dne 6. 12. 2011.

17. člen

SVET MUZEJA

1) Muzej upravlja svet muzeja, ki šteje petnajst članov in sicer:

- dvanajst članov predstavnikov občin ustanoviteljic, od tega *~~štirje~~* *trije* predstavniki Mestne občine Slovenj Gradec, dva predstavnika Občine Ravne na Koroškem ter po en predstavnik Občine Dravograd, Občine Prevalje, Občine Radlje ob Dravi, Občine Črna na Koroškem, Občine Mežica, *Občine MIslinja* in Občine Muta,

– dva predstavnika delavcev muzeja in

– en predstavnik uporabnikov oziroma zainteresirane javnosti.

1. **ZAKLJUČEK**

Predlagatelj predlaga občinskemu svetu, da sprejme predlagane spremembe v skrajšanem postopku, na podlagi 83. člena Poslovnika Občinskega sveta MO Slovenj Gradec, saj gre za manj zahtevne spremembe in dopolnitve odloka.

Gradivo pripravili:

Jerneja Kreuh, univ. dipl. prav.

Tanja Jeromel, univ. dipl. prav.